Public procurement notice: Contract Notice
Published: 2017-11-17
Buyer: Bygningsstyrelsen
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45214000: Construction work for education buildings
Estimated value: 186025000 DKK
Submission deadline: 2017-12-18
Award criteria: The most economic tender
EU fund: ESF

Technical requirements: I byudviklingsområdet Godsbanearealerne i hjertet af Aarhus planlægger Bygningsstyrelsen (BYGST) at opføre en ny skole til Arkitektskolen Aarhus. Byggeriet skal bestå af undervisnings-, forsknings- og værkstedsfaciliteter i en robust, fleksibel og åben struktur af generel værkstedskarakter. Visionen er et arkitekturlaboratorie og en fabrik med stort volumen og højt til loftet. Projektet skal gribe Godsbanearealernes karakter og der ønskes ikke et ikonbyggeri, men en pragmatisk ramme for fremtidens arkitektuddannelse, der kan gå i dialog med sine omgivelser. Forventet aflevering ultimo 2020.
For yderligere oplysninger om projektet henvises til Bygningsstyrelsens hjemmeside: til https://www.bygst.dk/projekter/new-aarch-ny-skole-til-arkitektskolen-aarhus/
New Partnering er udviklet på baggrund af en længere markedsdialog og med inspiration fra flere forskellige kendte og afprøvede projektmodeller og samarbejdsformer.
Grundlæggende udbydes projektet i totalentreprise på baggrund af et dispositionsforslag suppleret af et byggeprogram og en designmanual, der beskriver de overordnede designintentioner i projektet. I denne sammenhæng sen partnering.
Totalentreprenøren (TE) overtager BYGST tekniske rådgivere, mens styringen af projektet varetages af TE herunder rollen som projekteringsleder.
Baggrunden for partnering er ønsket om at skabe et transparent forretningsmiljø og at optimere byggeprocessen og projektet ved at etablere et samarbejde baseret på dialog, tillid og åbenhed og med en tidlig inddragelse af alle parters viden, kompetencer og markedskendskab.
— Fase 0 — Implementeringsfasen, omfattende en workshop for etablering af samarbejdet og nedfældning af fælles målsætninger i en samarbejdsaftale samt en studietur for opnåelse af en fælles referenceramme.
— Fase 1 — Optimerings- og konkretiseringsfasen, omfattende projektforslag og myndighedsprojekt, hvor formålet er i fællesskab at udvikle, optimere og konkretisere projektet inden for rammer af tid og økonomi, for derved at nedbringe projektets risikoprofil og opnå en kvalitetsmæssig merværdi. BYGST forventer, at væsentlige underentreprenører og leverandører deltager i denne fase.
— Fase 2 — Eksekveringsfasen, omfattende hovedprojekt og udførelse, hvor det aftalte projekt udføres, testes og afleveres.
Projektet udbydes i omvendt licitation, hvor den økonomiske ramme for projektet er fastlagt og hvor parterne forpligtiger sig til at udvikle og om nødvendigt justere projektet indenfor denne ramme. Forventningen er således, at totalentreprenøren hjælper BYGST til at prioritere, hvordan pengene bruges bedst og hvordan der opnås mest mulig kvalitet for pengene. TE kan omvendt forvente en bygherre, som er beslutningsdygtig og som er bevidst om nødvendigheden i at kunne prioritere. Politikken kræver, at de kontraherende parter indfører en gennemsigtig omkostningsstyring, dvs. »åbne bøger«.
Modellen forudsætter desuden at entrepriseudgifterne adskilles fra TE's fortjeneste. Sidstnævnte organiseres som et fast dækningsbidrag med mulighed for forhøjelse igennem en større incitamentsstruktur. Det vil sige at jo bedre det lykkes for TE og bygherren at opnå deres gensidigt aftalte målsætninger, jo højere er den kontante belønninge som TE modtager.
Efter fase 1 er der indlagt en gensidig exitmulighed, hvor parterne er berettigede til at standse arbejdet og bringe entrepriseaftalen til ophør, såfremt samarbejdet ikke gik som forventet og den ene eller begge parter derved ikke har tillid til, at projektet kan realiseres på tilfredsstillende vis.
Modellen indeholder endelig en eskalationsmodel, som tages i brug i situationer, hvor modsatte interesser blokerer for en konklusion. I sådanne situationer er det målet gensidigt, at blive enige om, hvad uenigheden består i og beskrive denne i et »uenighedsprotokollat«, som kan danne fælles grundlag for eskalation til næste beslutningsled i organisationen.
Blandt egnede ansøgere vil Bygningsstyrelsen lægge vægt på kvaliteten og relevansen af de under pkt. III.1.3) nævnte referencer i forhold til den udbudte opgave.
Ansøgeren skal udfylde og uploade ESPD'et (Det fælles europæiske udbudsdokument) på internetportalen Byggeweb

Eligibility requirements: Den økonomiske aktør skal udfylde og aflevere ESPD'et som afleveringskrav nr. 1 af 1. Ansøgere vil blive udelukket fra deltagelse i denne udbudsprocedure, såfremt de er omfattet af en eller flere af de i udbudslovens §§ 135-136 (obligatoriske) og § 137, stk. 1 nr. 2-5 (frivillige) nævnte udelukkelsesgrunde. Der henvises i det hele til ESPD'et, hvor ansøgere skal oplyse, hvorvidt de er udelukket fra deltagelse efter nogen af de nævnte grunde.

Award value: 186025000